బ్రిటీష్ ఈస్టిండియా కంపెనీ
ఈస్టిండియా కంపెనీ (East India Company) 1600 సంవత్సరంలో స్థాపించబడిన సంస్థ. బ్రిటీష్ వాళ్ళు ఈ సంస్థ ద్వారా భారతదేశంలో వర్తక వాణిజ్యములను నెరపడానికి వచ్చి మన దేశాన్ని ఆక్రమించారు.
క్రీ.శ.1700 సంవత్సరం సమయానికి భారతదేశంలో ఈస్టిండియా కంపెనీలో దక్షిణభారతదేశానికి రాజధానిగా చెన్నపట్టణం ఉండేది. ఐతే పరిపాలించేదుకు రాజ్యాలు మాత్రం ఏమీ ఉండేవి కాదు. చెన్నపట్టణం కోటలోనూ, తూర్పు సముద్ర తీరాన్ని వర్తక స్థానాలుండేవి. మొగలాయి చక్రవర్తిని, నవాబులను ఆశ్రయించి పట్టాలుగా పొందిన కొన్ని గ్రామాలు మాత్రం ఉండేవి. చెన్నపట్టణంలో కోట ఉండేది, దానికి ఆనుకుని జార్జి టౌన్ ఉన్నచోట నల్లవారి బస్తీ అన్న పేట ఉండేది. 1693లో తండయారుపేట, పొరశవాకం, ఎగ్మూరు, తిరువళిక్కేణి అనే గ్రామాలు పొందారు. విశాఖపట్టణం, వీరవాసరం, పులికాట్, ఆర్మగాను, కడలూరు మొదలైన గ్రామాలు, పట్టణాల్లో వివిధ వర్తకస్థానాలు ఉండేవి. 1701నాటికి వీరి స్థితి దక్షిణ భారతదేశంలోని నవాబులు, రాజుల దయాదాక్షిణ్యాలపైన కూడా ఆధారపడివుండేది. సేనానాయకునిగా, నవాబు ప్రతినిధిగా అంచెలంచెలుగా ఎదుగుతూ క్రీ.శ.1700 నాటికి కర్ణాటక నవాబు అయిన దావూద్ ఖాన్ హోదా స్వీకరించగానే చెన్నపట్టణం ఈస్టిండియా వర్తకసంఘం గవర్నర్‌గా ఉన్న కెప్టెన్ థామస్ పిట్ పెద్ద, చిన్న తుపాకులు, ముఖం చూసుకునేందుకు అద్దాలు, విదేశీ మద్యం, ఇతర విలువైన వస్తువులు కానుకగా పంపారు. ఇంతటి కానుకలు కూడా దావూద్ ఖాన్ కు మన్నించకపోగా అతను వచ్చిన రాయబారిని అగౌరవపరిచారు. ఆపై సంవత్సరం 1701 జూలైలో దావూద్ ఖాన్ 10వేల ఆశ్వికులు, కాల్బలం తీసుకుని వచ్చి చెన్నపట్టణం దగ్గర్లో శిబిరం వేసుకున్నాడు. దీనికి భయపడ్డ పిట్ మరిన్ని బహుమానాలు పంపగా నవాబు స్వీకరించలేదు, ఈ స్థితిగతులు ప్రమాదభరితంగా ఉండడంతో అతను నౌకాదళాన్ని రేవులోకి దింపి నగరంలో సిద్ధంగా ఉంచారు. ఆపైన మాత్రం బహుమానాలు తీసుకుని కొంత ఉపశమించి, గవర్నరుతో విందారగించి, మద్యం స్వీకరించాడు. తన ఏనుగులు, అశ్వదళాలతో చెన్నపట్టణంలో ఊరేగుతానని నవాబు భయపెట్టగా అతనికి మరికొంత మద్యాన్ని పోయించి మత్తెక్కించారు. ఆపైన సంవత్సరం కూడా నగరాన్ని దిగ్బంధించడంతో ఇదంతా సొమ్ము కోసం చేస్తున్న పనిగా అవగాహన చేసుకున్న పిట్ కర్ణాటక నవాబుకు రూ.25వేలు లంచంగా ఇచ్చి తృప్తి పరిచారు. 1707లో శక్తివంతులైన మొఘల్ చక్రవర్తుల్లో ఆఖరివాడైన ఔరంగజేబు చక్రవర్తి మరణించాకా పరిపాలనకు వచ్చిన షాఅలం చక్రవర్తి అయ్యాడు. అతని పాలన అంతా నజీరు మూలంగా జరుగుతూండగా మంత్రి జూడీఖాన్‌ను ప్రశంసల్లో ముంచెత్తి తిరువత్తియ్యూరు, కత్తివాగము, నుంగంబాకం, వ్యాసార్పాడి, సత్తెనగాడులనే గ్రామాలను కంపెనీ కౌలుతీసుకుంది.
ది టైమ్స్ ఆఫ్ ఇండియా
"ది టైమ్స్ ఆఫ్ ఇండియా" బ్రిటీష్ రాజ్ కాలంలో 1838 నవంబరు 3న "ది బొంబాయి టైమ్స్ అండ్ జర్నల్ ఆఫ్ కామర్స్" వలె స్థాపించబడింది. ఇది 1861లో ఆమోదించబడింది. ప్రతి శనివారం మరియు బుధవారం ప్రచురించబడుతూ "ది బొంబాయి టైమ్స్ అండ్ జర్నల్ ఆఫ్ కామర్స్" వారానికి రెండుసార్లు వచ్చే పత్రిక వలె ప్రారంభించబడింది. ఇది ఐరోపా, అమెరికా మరియు ఉపఖండం నుండి వార్తలను కలిగి ఉంటుంది మరియు ప్రామాణికమైన పడవల ద్వారా భారతదేశం మరియు ఐరోపాల మధ్య ప్రసరింపచేసింది. పత్రిక యొక్క రోజువారీ సంచికలను 1850 నుండి ప్రారంభించారు మరియు 1861 నాటికి, "బొంబాయి టైమ్స్" అనే పేరును "ది టైమ్స్ ఆఫ్ ఇండియా" గా మార్చారు. 19వ శతాబ్దంలో, ఈ వార్తాపత్రిక సంస్థ 800 కంటే ఎక్కువ మందికి ఉద్యోగాలు ఇచ్చింది మరియు భారతదేశం మరియు ఐరోపాల్లో చెప్పుకోదగ్గ అమ్మకాలను నమోదు చేసింది. నిజానికి బ్రిటీష్‌కు చెందిన మరియు వారిచే నిర్వహించబడుతున్న దీనికి చివరి సంపాదకుడుగా ఐవార్ S. జెహు పనిచేశారు, ఈయన తన పదవికి 1950లో రాజీనామా చేశారు. భారతదేశానికి స్వతంత్రం వచ్చిన తర్వాత, ఈ పత్రిక యొక్క యాజమాన్యం ప్రసిద్ధ పారిశ్రామిక కుటుంబం దాల్మియాకు సంక్రమించింది తర్వాత దాన్ని UPలోని బిజ్నోర్‌లోని సాహు జైన్ గ్రూప్ యొక్క సాహు శాంతి ప్రసాద్ జైన్ సొంతం చేసుకున్నారు.